CELEX: 22016D1951
Language: et
Date: 2016-09-12 00:00:00
Title: ELi – endise Jugoslaavia Makedoonia vabariigi stabiliseerimis- ja assotsiatsiooninõukogu otsus nr 2/2016, 12. september 2016, mis käsitleb endise Jugoslaavia Makedoonia vabariigi osalemist Euroopa Liidu Põhiõiguste Ameti töös vaatlejana ja osalemise korda vastavalt nõukogu määruse (EÜ) nr 168/2007 artiklites 4 ja 5 sätestatud raamistikule, sealhulgas ameti algatustest osavõtmist, osamaksu ja töötajaid käsitlevad sätted [2016/1951]

8.11.2016   
            
            
               ET
            
            
               Euroopa Liidu Teataja
            
            
               L 300/19
            
         ELi – ENDISE JUGOSLAAVIA MAKEDOONIA VABARIIGI STABILISEERIMIS- JA ASSOTSIATSIOONINÕUKOGU OTSUS nr 2/2016,
   12. september 2016,
   mis käsitleb endise Jugoslaavia Makedoonia vabariigi osalemist Euroopa Liidu Põhiõiguste Ameti töös vaatlejana ja osalemise korda vastavalt nõukogu määruse (EÜ) nr 168/2007 artiklites 4 ja 5 sätestatud raamistikule, sealhulgas ameti algatustest osavõtmist, osamaksu ja töötajaid käsitlevad sätted [2016/1951]
   ELi – ENDISE JUGOSLAAVIA MAKEDOONIA VABARIIGI STABILISEERIMIS- JA ASSOTSIATSIOONINÕUKOGU,
   võttes arvesse ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia vabariigi vahelist stabiliseerimis- ja assotsiatsioonilepingut (1),
   võttes arvesse nõukogu 15. veebruari 2007. aasta määrust (EÜ) nr 168/2007, millega asutatakse Euroopa Liidu Põhiõiguste Amet, (2) eriti selle artikli 28 lõiget 2,
   ning arvestades järgmist:
   
               (1)
            
            
               Euroopa Ülemkogu otsustas 1997. aasta detsembri Luxembourgi kohtumisel vaadelda osalemist ühenduse ametites kui ühinemiseelse strateegia kiirendamise viisi. Kõnealuse Euroopa Ülemkogu järeldustes märgitakse, et „ametid, milles taotlejariigid saavad osaleda, määratakse kindlaks igal üksikjuhtumil eraldi“.
            
         
               (2)
            
            
               Endine Jugoslaavia Makedoonia vabariik jagab Euroopa Liidu Põhiõiguste Ameti („amet“) eesmärke ja tunnustab määruses (EÜ) nr 168/2007 sätestatud ameti ülesannete ulatust ja kirjeldust.
            
         
               (3)
            
            
               On asjakohane lubada endisel Jugoslaavia Makedoonia vabariigil osaleda ameti töös ning näha ette osalemise kord, sealhulgas ameti algatustest osavõtmist, osamaksu ja töötajaid käsitlevad sätted.
            
         
               (4)
            
            
               Samuti on asjakohane, et amet tegeleks endises Jugoslaavia Makedoonia vabariigis määruse (EÜ) nr 168/2007 artikli 3 lõike 1 kohaselt põhiõiguste küsimustega ulatuses, mida on vaja endise Jugoslaavia Makedoonia vabariigi õiguse järkjärguliseks vastavusse viimiseks liidu õigusega.
            
         
               (5)
            
            
               Vastavalt nõukogu määruses (EMÜ, Euratom, ESTÜ) nr 259/68 (3) sätestatud Euroopa ühenduste muude teenistujate teenistustingimuste artikli 12 lõike 2 punktile a võib ameti direktor lubada võtta tööle endise Jugoslaavia Makedoonia vabariigi täieõiguslikke kodanikke,
            
         ON VASTU VÕTNUD KÄESOLEVA OTSUSE:
   Artikkel 1
   Endine Jugoslaavia Makedoonia vabariik kui kandidaatriik osaleb vaatlejana määruse (EÜ) nr 168/2007 alusel asutatud Euroopa Liidu Põhiõiguste Ameti töös.
   Artikkel 2
   1.   Amet tegeleb endises Jugoslaavia Makedoonia vabariigis määruse (EÜ) nr 168/2007 artikli 3 lõike 1 kohaselt põhiõiguste küsimustega ulatuses, mida on vaja endise Jugoslaavia Makedoonia vabariigi õiguse järkjärguliseks vastavusse viimiseks liidu õigusega.
   2.   Sel eesmärgil võib amet täita endises Jugoslaavia Makedoonia vabariigis määruse (EÜ) nr 168/2007 artiklites 4 ja 5 sätestatud ülesandeid.
   Artikkel 3
   Endine Jugoslaavia Makedoonia vabariik toetab kooskõlas käesoleva otsuse lisaga rahaliselt ameti tegevust, millele on osutatud määruse (EÜ) nr 168/2007 artiklis 4.
   Artikkel 4
   1.   Endine Jugoslaavia Makedoonia vabariik nimetab ametisse vaatleja ja tema asendaja, kes vastavad määruse (EÜ) nr 168/2007 artikli 12 lõikes 1 sätestatud kriteeriumidele. Nad võivad haldusnõukogu töös osaleda liikmesriikide määratud liikmete ja asendusliikmetega võrdsel alusel, kuid ilma hääleõiguseta.
   2.   Endine Jugoslaavia Makedoonia vabariik määrab riiklikuks kontaktametnikuks ühe valitsusametniku vastavalt määruse (EÜ) nr 168/2007 artikli 8 lõikele 1.
   3.   Nelja kuu jooksul alates käesoleva otsuse jõustumisest teatab endine Jugoslaavia Makedoonia vabariik Euroopa Komisjonile lõigetes 1 ja 2 nimetatud isikute nimed, kvalifikatsioonid ja kontaktandmed.
   Artikkel 5
   Ametile saadetud või ametist lähtuvat teavet võib avaldada ja see tehakse avalikkusele kättesaadavaks eeldusel, et konfidentsiaalset teavet kaitstakse endises Jugoslaavia Makedoonia vabariigis samal määral kui liidus.
   Artikkel 6
   Ametil on endises Jugoslaavia Makedoonia vabariigis samasugune õigusvõime kui endise Jugoslaavia Makedoonia vabariigi õiguse kohaselt loodud juriidilistel isikutel.
   Artikkel 7
   Selleks et ametil ja selle töötajatel oleks võimalik oma ülesandeid täita, tagab endine Jugoslaavia Makedoonia vabariik neile privileegid ja immuniteedid, mis on identsed Euroopa Liidu lepingule ja Euroopa Liidu toimimise lepingule lisatud protokolli nr 7 (Euroopa ühenduste privileegide ja immuniteetide kohta) artiklites 1–4, 5, 6, 10–13, 15, 17 ja 18 sätestatutega.
   Artikkel 8
   Pooled võtavad kõik üld- ja erimeetmed, mida on vaja nende käesolevast otsusest tulenevate kohustuste täitmiseks, ja teatavad neist stabiliseerimis- ja assotsiatsiooninõukogule.
   Artikkel 9
   Käesolev otsus jõustub selle vastuvõtmise kuupäevale järgneva teise kuu esimesel päeval.
   
      Brüssel, 12. september 2016
      
         
            Stabiliseerimis- ja assotsiatsiooninõukogu nimel
         
         
            eesistuja
         
      
   
   
      (1)  ELT L 84, 20.3.2004, lk 13.
   
      (2)  ELT L 53, 22.2.2007, lk 1.
   
      (3)  Nõukogu 29. veebruari 1968. aasta määrus (EMÜ, Euratom, ESTÜ) nr 259/68, millega kehtestatakse Euroopa ühenduste ametnike personalieeskirjad ja muude teenistujate teenistustingimused ning komisjoni ametnike suhtes ajutiselt kohaldatavad erimeetmed (EÜT L 56, 4.3.1968, lk 1).
   
       
      
   
      LISA
      ENDISE JUGOSLAAVIA MAKEDOONIA VABARIIGI OSAMAKS EUROOPA LIIDU PÕHIÕIGUSTE AMETIS
      
               
                  1.
               
               
                  Endise Jugoslaavia Makedoonia vabariigi poolt Euroopa Liidu Põhiõiguste Ameti („amet“) töös osalemise eest Euroopa Liidu üldeelarvesse tasumisele kuuluv osamaks, mis on sätestatud punktis 2, katab endise Jugoslaavia Makedoonia vabariigi osalemise kõik kulud.
               
            
               
                  2.
               
               
                  Endise Jugoslaavia Makedoonia vabariigi poolt Euroopa Liidu üldeelarvesse tasumisele kuuluv osamaks on järgmine:
                  
                              Aasta 1:
                           
                           
                              165 000  eurot
                           
                        
                              Aasta 2:
                           
                           
                              170 000  eurot
                           
                        
                              Aasta 3:
                           
                           
                              175 000  eurot
                           
                        
            
               
                  3.
               
               
                  Võimalik rahaline toetus liidu abiprogrammide raames lepitakse kokku eraldi vastavalt asjaomasele liidu programmile.
               
            
               
                  4.
               
               
                  Endise Jugoslaavia Makedoonia vabariigi osamaksu hallatakse kooskõlas Euroopa Liidu üldeelarve suhtes kohaldatava finantsmäärusega (1).
               
            
               
                  5.
               
               
                  Endise Jugoslaavia Makedoonia vabariigi esindajate ja ekspertide reisi- ja elamiskulud, mis on tehtud eesmärgiga võtta osa ameti tegevustest või ameti tööprogrammi rakendamisega seotud koosolekutest, hüvitab amet samadel alustel ja samas korras, mida praegu kohaldatakse liidu liikmesriikide suhtes.
               
            
               
                  6.
               
               
                  Komisjon esitab pärast käesoleva otsuse jõustumist ja iga järgmise aasta alguses endisele Jugoslaavia Makedoonia vabariigile rahastamisnõude, mis vastab käesoleva otsuse kohaselt endise Jugoslaavia Makedoonia vabariigi osamaksule ameti eelarves. Oma osaluse esimesel kalendriaastal maksab endine Jugoslaavia Makedoonia vabariik osamaksu, mis on arvutatud proportsionaalselt alates tema osaluse alguskuupäevast kuni aasta lõpuni. Järgmistel aastatel on osamaks kooskõlas käesoleva otsusega.
               
            
               
                  7.
               
               
                  Osamaksu arvestatakse eurodes ja see makstakse panka Euroopa Komisjoni eurokontole.
               
            
               
                  8.
               
               
                  Endine Jugoslaavia Makedoonia vabariik maksab oma osamaksu rahastamisnõude alusel hiljemalt 30 päeva jooksul alates rahastamisnõude saatmisest komisjoni poolt.
               
            
               
                  9.
               
               
                  Osamaksu tasumisega viivitamise korral peab endine Jugoslaavia Makedoonia vabariik maksma viivist maksetähtpäevaks laekumata summalt. Viivisemäär vastab määrale, mida Euroopa Keskpank rakendab maksetähtpäeval oma eurotehingutele ning mida on suurendatud 1,5 protsendipunkti võrra.
               
            
         (1)  Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).